id en en en en id en en fr ms ca id en en en id en en fr ms ca id id en id en id id id id id id ms ms ms id id id ms id id id id id id id id id id id id id id id id id en id id id id id id en en en de en en nl en en en id en en ms fr id it id fr en id ms en en en id en en en id en en en id en en en id en en en en fa en en en en en en es en en ms en fr en en en en en id en en
Usrah, Fathi Yakan Dan Perjuangan: Agar Jalan Itu Tidak Dialpakan – Saifulislam.Com
Thursday , September 1 2022
Menerajui BADAR pada tahun 1991
Allah… jam menunjukkan pukul 3 pagi. Siapa pula ini?
“Oh, abang. Baiklah saya bangun” saya terkejut melihat abang Zam berdiri di sisi katil. Seperti biasa di tangan kirinya ada sebatang kayu, teman berjalan malam.
Badan saya terasa amat sakit. Maklum sahaja siang tadi sekolah mengadakan sukan tahunan. Saya seperti biasa, mewakili ‘rumah hijau’ untuk acara tarik tali, dan lontar peluru. Sungguh memenatkan.
Tetapi, tidak pula saya menyangka yang tengah malam ini ada usrah. Abang Zam tidak memberitahu terlebih dahulu. Allah sahaja yang tahu betapa beratnya mata, tubuh badan dan hati saya untuk bangun. Tetapi sudah menjadi kebiasaan, usrah tidak pernah ditolak ansurkan.
Saya bersiap. Di dalam gelap malam saya berjalan menuju ke bilik BADAR. Jam sudah hampir 4 pagi. Angin subuh bertiup sejuk mencelahi bukit hijau di pinggir sekolah.
“Kita mulakan usrah kita dengan al-Fatihah” Abang Zam memulakan usrah.
Saya tersengguk-sengguk. Begitu juga dengan sahabat-sahabat yang lain. Boleh dikatakan sepanjang usrah itu kami semua mabuk antara tidur dan jaga.
Usrah berakhir hampir jam 5 pagi. Kami bingkas bangun menuju Musolla, mengambil peluang untuk bertahajjud sebelum menjelang Subuh.
Selepas solat Subuh, seperti biasa apabila tiada sesiapa bangun, saya akan berdiri untuk menyampaikan tazkirah pendek. Sudah menjadi kebiasaan saya sentiasa menyiapkan di dalam kepala satu tajuk. Jika ada sahaja keadaan di mana saya dikehendaki menyampaikan tazkirah, saya sudah bersedia. Habis sahaja tazkirah diberi, saya akan siapkan satu lagi tajuk sebagai persediaan untuk bila-bila peranan saya diperlukan lagi.
Habis tazkirah, saya pergi bertemu dengan Abang Zam.
“Assalamualaikum abang” saya bersalaman. Abang Zam menyambut salam dan tersenyum.
“Ana nak minta maaf sebab sepanjang usrah malam tadi ana tertidur. Letih sangat” saya dihantui rasa bersalah. Jarang benar saya mengantuk di dalam usrah.
Katanya, “Tak apa Hasrizal. Ana buat usrah malam tadi bukan untuk menyampaikan ilmu. Tetapi sekadar nak menguji kesediaan anta dan ikhwah hadir dalam keadaan yang penat begitu. Kalau sudah sanggup bangun dan datang ke usrah, sudah selesai dengan sempurnalah silibus malam tadi!”
Saya terdiam. Begitu rupanya…
Peristiwa itu sudah lebih 20 tahun berlalu. Saya baru di Tingkatan 3. Tetapi kesannya terasa hingga ke hari ini.
20 tahun yang lalu usrah masih asing. Pelajar yang ada semangat kepada Islam masih pelik. Zaman itu baju Melayu moden ala Raihan masih belum wujud. Memakai baju sedemikian, disebut baju haraki kerana yang berfikrah dan berusrah sahaja memakainya.
Saya dan rakan-rakan biasa dengan sindiran di zaman itu. Sindiran guru, sindiran teman, pemulauan dan kadang-kadang dimaki hamun bersama ugutan dalam dunia keremajaan… semuanya ditelan, demi sebuah kesedaran, pada usia semuda 15 tahun, mahu hidup untuk Islam. Mudah-mudahan mati juga untuknya.
Usrah zaman itu sangat bermakna.
Setiap pertemuan membekas di dalam diri hingga terbawa ke usia tua. Tatkala dipesan oleh Naqib agar jangan keluar dari rumah kecuali dengan pena dan kertas yang sentiasa ada di poket, disiplin itu kekal hingga ke hari ini setelah usia menjangkau lebih separuh perjalanan (atau mungkin sudah menghampiri hujung ketetapan).
Setengah jam berkongsi ilmu.
Setengah jam berkongsi kefahaman.
Setengah jam berkongsi pengalaman.
Usrah bermula dengan Kaffaratul Majlis dan berakhir dengan Surah al-Fatihah… apabila segala yang dibicarakan dalam halaqah hampir dua jam itu, dihidupkan saban hari hingga ke pertemuan yang berikutnya.
Rumah adalah tempat lahirnya diri ini, usrah tempat kelahiran itu diberi erti.
Masakan tidak tumpah air mata, dan bergetar tubuh dan jiwa, tatkala menyambut berita sedih kepulangan insan yang paling kerap meneman hidup di gelanggang usrah, biar pun tidak pernah berkenalan atau bersua muka, namun juzuk-juzuk diri ini banyak terbentuk daripada sentuhan Murabbi umat ini… Al-Sheikh Fathi Yakan.
3 Jun 2009, ketika catatan ini dinukil, Allah menjemput pulang salah seorang Naqib usrah sedunia, Fathi Yakan, meninggalkan umat ini buat selamanya.
Sebanyak-banyak doa kuiringkan, agar kepulanganmu kepada Allah, adalah kepulangan kekasih kepada Kekasih yang dirindu. Kehilanganmu bukan sekadar kehilangan manusia bernama bapa, suami, teman dan guru di sisi insan-insan yang berada di sekitarmu. Tetapi pemergianmu adalah kehilangan buat umat, tercabutnya satu lagi mata rantai ilmu dan ilmuwan, dari umat yang masih di perjalanan, mencari kemenangan.
“Sesungguhnya Allah tidak mencabut ilmu dengan merentapnya dari dada manusia. Tetapi Allah mencabut ilmu dengan mematikan Ulama. Apabila tiada lagi ilmuan, maka nantinya manusia akan mengambil pemimpin-pemimpin yang jahil, pemimpin itu ditanya lalu mereka berfatwa tanpa ilmu, maka sesatlah golongan yang bertanya, sebagaimana sesatnya juga golongan yang ditanya” [Hadith riwayat al-Tirmidhi]
Kepulangan Sheikh Fathi Yakan ke Rahmatullah pada Subuh Sabtu 13 Jun 2009 yang lalu, meninggalkan kita sejumlah hasil tulisan dan pengalaman, buat teladan umat ini.
Janganlah disepikan khazanah itu.
Janganlah dialpakan jalan itu.
Atau nanti binasalah umat ini tanpa bimbingan, tanpa panduan, tanpa da’ie dan tanpa dakwah, yang semua itu menjadikan kita, umat terbaik dalam sejarah manusia ini.
Previous Santuni Anak Muda Dengan Islam
Next I Wanted to Become an Ustaz
Bacaan Untuk Guru Baharu
Bolehkah Murid Finnish Ketawa Dengan Jenaka Bahasa Arab?
15 Keburukan Sistem Pendidikan di Finland Bagi Yang Mencari Keburukannya
Generasi Hilang di Depan Mata
Istilah ‘Generasi Yang Hilang’ asalnya timbul ekoran daripada laporan UNICEF pada November 2020 yang lalu. …
14/06/2013 at 12:53 AM
ustaz, mohon ustaz mengulas perkembangan di syria.. 🙂
19/06/2013 at 4:20 PM
25/06/2013 at 9:56 AM
Beruntung Ustaz kerana diberi ruang oleh Allah SWT untuk berusrah dalam fikrah Islam ketika usia muda lagi. Bagaimana saya yang tua ini ingin melalui tarbiyah usrah ini? Ingin berkongsi cerita dan bertakzirah, menyampaikan. Bukan sekadar mendengar? Kumpulan mana atau NGO mana yg perlu saya sertai?
02/06/2015 at 2:43 PM
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved